text: Ræs midt i byen 
  21 maj 2011 kl. 15.30
  Juelsminde-borgerne oplevede noget i dag som ingen i en dansk by nogensinde før har prøvet.
  Et rallyløb midt i et villakvarter. Det var, hvad borgerne i Juelsminde i dag lagde vej til.
  DM i Rally var kommet til byen og for første gang nogensinde foregik løbet på et afspærret område i en by. 
  48 rallykørere suste hele eftermiddagen gennem de skarpe sving på villavejene, mens folk fulgte løbet på helt tæt hold - fra deres haver og vinduer til over hækken.
  I midten af juni fortsætter næste afdeling af DM i Rally i Sønderborg.
  